ISIGIDIMI SAMAXOSA, JANUARY 1, 1875.

3

engebi nakufezeka engeko. U-Mr. Rowland lowo ube ncedisana namadodana antsundu amatatu. Eliqela lisa funda incwadana ezikoyo nakwezi zikolo zingapandle.

Abonyaka wesibini bebepetwe ngu Mr. Dor­rington efundisa *Imbali Yamangesi,* ne *Zibalo.* Nokumelana kwamazwe nokulesesha izibongo ezi- balwe zimbongi zabe lungu (noko esafundisa ezilula kakulu.)

Abowesitatu unyaka bebepantsi kuka Mr. Theal, ebafundisa Imbali ze Sibalo, Imbali Yale Koloni, Ukumelana kwamazwe, I-Grammar nokulesesha nokupeldisha.

Bati ke abapumele kwinfundiso zaba bafundisi batatu baqale kaloku ukulungiselela eyona kutiwa yimfundo ekaya apa, ukuze baze ekolegini. Iqela elibe lilungiselela oko ngalo nyaka libe 42, kwakupindwa ukungenwa aba 16 boba nokungena emsebenzini weklasi ezipakamileyo, onje ngoku- funda ngemiti nezilwanyana noma Latini nezinye izinto ezinjalo. Eloqela belilungiselela ezonto belipantsi kuka Mr. Smith. Abebese bezifunda ezonto nesingesi esipakamileyo bebepetwe ngu Mr. Smith no Mr. Moir. Ngapandle kweziklasi kuko amadodana amatatu afundela ukuquba ilizwi, esikolwa ukuba amabini asele sekuzeni kupuma. Eka Mr. Bennie indawo ibikukongamela umzi nokukangela into ezonakalayo.

*Esentombi isikolo.—*Inani lamagama abake bako ngalomnyaka 109, abapumileyo 24; baye abanye emsebenzini, abanye emakaya, abanye bafuduka oyise kulommandla. Umpati wayo ngu Miss McRitchie, umncedisi ngu Miss Kayser. Bekuko kanjalo intombi ezintsundu ezintatu ezibe zincedisa. Uti umpatikazi waso umsebenzi walomnyaka awufikanga exabisweni lowonyaka ongapambili ngesizatu sokuba ekuqaleni komnyaka babe bane kukupela abafunda umsebenzi, ke abangenayo ababi nakwenza nto ingakanani ngomnyaka wokuqala. Ixabiso lomsebenzi owenziweyo libe £30 14s 8d. Noko kuke kwamana ukubako isifo akubangako nto imbi.

*Imisebenzi.—*Owokucwela umsebenzi upetwe ngu Mr. McGillivray, abaufundayo 18 : owoku- kanda upetwe ngu Mr. Sterley abaufundayo 9: owokwenza inqwelo selunyanga ntandatu ungenamntu uwumeleyo ukuwufundisa. Abaku- wo 8 xa sekubalwa nosele ligqibile ixesha lake. Owokulima nokufuya upantsi kuka Mr. Jack, mnye okuwo: owokubopa incwadi upetwe ngu Mr. Fairlie ; owufundayo mnye. Owokushicilela ngalo nyaka ube upetwe ngomnye wetitshere zalapa ; abanfundayo 3, abasalingwayo 2. Awocingo upetwe ngu Mr. Pambani Mzimba.

*Imali erolelwa imfundo.—*Nge 1874 abamhlope barole £810 2s 6d, abaseza kuyirola £219 18s 7d, iyonke £1030 1s 1d. Erolwe ngabamhlope abeza ngemini £65 1s, abaseza kuyirola £11 5s, iyonke £76 6s. Eyabantsundu, eseliroliwe £699 1s l0d engekarolwa £304 11s, iyonke 1,003 12s l0d. Evele kwabamhlope abafuna ukuncedisa umsebenza walapa £89 14s. Kwese ntombi imali eseliroliwe £163, engekarolwa £97, iyonke £260. Eyentombi zabamhlope eziza ngemini £24.

Erolwe ngabamhlope abafuna ukuncedisa kwese ntombi £20 10s, oko kukuti ihlanganisiwe yonke imali ebifanele ukufunyanwa nge 1874 kwaba mhlope nabantsundu izi £2504 3s 11d.

Upete ke U-Mr. Smith ngokuti lonyaka upelayo uvelise izinto ezininzi zokuba simbulele U-Tixo ngazo. Sike sanelwa yimvula yemipefumlo. Manamhla iziqamo zayo zisabonakala into ke leyo eyomelezayo. Sigqibela ke ngokucela imitandazo yabo bonke abazihlobo kuti.

Emva koko kunikwe amabaso kwabakupe abanye, kwaza ke kwateta u-Rev. F. Kayser wa- bulela umsebenzi owenziwayo, wanika iziyalo kulutsha ngokodwa kwabapumayo, ukuze baku- tale bangazilahli incwadi bakuti tshiki E-Love­dale, wati ngokutunyelwa kwabantwana abange- kazi nto usola abafundisi balapa kuba bafumane bamkele, endaweni yokubatumela emva abase pantsi kakulu. Kulandele U-Mr. Fourie no Mr. Bulube babulela umsebenzi; baza o-Mr. N. Mzimba no Mr. Kivit Swaartbooy bati bebulela babevumelana no Mr. Kayser ngokwamkelwa kwabantu abase sezantsi emfundweni, bati lonto ityafisa abafundisi bentsapo nabazali.

Emva koko kucelwe itamsanqa E-Nkosini kwa citakalwa ngexesha lesinye, banduluka abaninzi emva kwedinara.

PESHEYA KWE NCIBA.

Lencwadi ilandelayo eteta ngokuhamba komse- benzi welizwi siyiguqula kwela Mangesi ipepa, umbali wayo ngu Rev. Jonas Ntsiko, wase St. Marks. Indawo ateta ngazo sizishiyela kubale- seshi betu, ngokukodwa abakulomacala akuwo, ukuze bakangele nabo ngokwazi kwabo babulungise okufunekayo. Asitsho ukuti tina singavumelana naye kuzo zonke izinto ateta ngazo, kodwa ke asinaxesha lakuzixoxa singene kwezetu izizatu zokungavumelani naye apo singaqondiyo. Noko kunjalo kuluvuyo kuti ukubona ukuba abase bepambili emsebenzini bazenza izinto ngokuzicingela abafumane baqube ebumfameni. Kubantu abaquba ngentliziyo yabo kuya kuhlala kuluncedo ukwazi ukuba abanye bacinga njanina ngabo, xa banga vumelaniyo nabo ziyintonina izizatu zokuba kube njalo. Kungeso sizatu ke esiyibeka pambi kwabaleseshi betu eka Mr. Ntsiko ingcinga ngezinto azibonayo ngokuqubeka komsebenzi apakona. Uti:—

Owam umsebenzi uya fana nalowo udla ngakubako kubaqubi belizwi. Ndite ndazamela ukwenza iqinga elitele ekutyeleleni imizana elunge nesi sikolo setu sise St. Marks. Kufuneka ihanjelwefuti kuba lonto iyakutaza yomeleze xa isenziwa ngotando Lobukristu. Imizana yangapandle kufuneka ite yambona futi umfundisi kuba abantu beremente benqongwe ngabantu abazinikele emihlalini yomzimba, impembelelo zonke zobuhedeni zibaraule amacala onke. Kungokomelela kwabase nkonzweni abaya kuzuzeka nabase ngapandle. Abakolwayo kufuneka ukuba baboniswe uhlobo emabawapate ngalo amaqaba. Lowo ke ngumsebenzi omkulu onzima ekuqubeni ilizwi. Kuko abafundisi abati ngenxa yokukwelezela iremente zabo, bati kumakolwa apantsi kwabo, makahlukane angabi sahlangana nganto nabanga- kolwayo, bayi teta lonto bade badlule emgceni njengoko ibonisayo lembalana ilandelayo :—

Umfazi otile weqaba wabete waguqulwa kuku- shumayela komfundisi wehlelo elitile. Wahlala impilo engenakukalezeka nakubani ebantwini wada wapela umnyaka. Emva kokuviwa kude kangaka wafuna ukubaptizeshwa; akwavunywa kwatiwa indoda yake liqaba, pambi kokuba abaptizeshwe makake enze enye yezi zinto zintatu— (1) Makayi shiye indoda yake kuba etshate nayo ngelase Maxoseni isiko; (2) engenjanga njalo makayinyanzele ukuba imtshate noko ingumhedeni, (3) Mhlaumbeke ayenze igqoboke.

Wati ke lomfazi ezi ndawo zimbini zokugqibela zimnqabele, kekaloku eyokuqala inale ndawo yokuba akazali kengoko angati eyishiyile lendoda angabuye abe natemba lokwenda, akuko nomntu ongamxasayo ngapandle kwendoda yake, kwaza ke ngoko kwema lendawo yokuba ingamxasana iremente ukuba uyishiyile indoda. Waxelelwa ukuba ingemxase. Akukuva oku waqonda ukuba lipelile itemba lokubaptizwa kwake. Ubeke amane ezama ukubuza ebantwini abakolwayo ngasese, efuna ukuba zilungilena ezindawo zintatu zibekwa pambi kwake, basuke abanye bamhilizise. Wati ngenxa yokuyi cinga kakulu lento wahliwa sisifo, kwaba kusoloko eteta ngalento yodwa. Pambi kokuza kufa kwake wawabiza amakristu ezakubuza ukuba yinina lento abandezelwe kangaka, basuke bamnika impendulo ezinje ngezokuti, ikolwa malahlukane nendoda noyise nonina ngenxa ka Kristu, makangabotshelwa ndawonye nabangakolwayo, izinto ezo angabanga nakubona ukuba ziya mpendula. Wati mabayeke uku- tshabisa umoni ovuselelweyo, wabaxelela ukuba uyawakolwa amandla ka Kristu okusindisa.

Nditi mna abakolwayo bafanele ukuwanika imbeko amaqaba bawapate kakuhle baze ke kodwa bazilwe zonke izilingo abatiyelwa ngazo ngawo. Masazi ukuba kuko isahluko pakati komhedeni nobuhedeni. Umkristu ufanele ukumntanda umhedeni abutiye ubuhedeni abe apo efuzisa U-Msindisi yena ebebatanda aboni noko asitiyileyo isono.

Amakristu kufuneka ekufundisiwe ukutelekele- la ngezinto zelizwi. Abanye abafundisi bati umntu makangabi sateta nganto yimbi ngapandle kwelizwi. Mna kum lonto ivelisa ukuhanahanisa nobuze bentliziyo, kanti umlomo ubufanele ukukupa ekuzaleni kwentliziyo. Ndake ngamini itile ndihamba ndakululela endlwini yesihlobo sam kwangena abafazi abatatu, endaqondayo entetweni yabo ukuba bavela entlanganisweni yehlelo elitile. Ndingati babe ngala madikonikazi ati kwakubako ituba abe ngabancedisa ukuguqula amaqabakazi. Lentlanganiso babevela kuyo ya- yingabakolisile kanye. Wabesuke umfundisi wa- vumela ukuba kutete amadoda odwa, abake nabo bangene ezinxoxweni, waza kanjalo akake acele namnye umfazi ukuke atandaze —kube kunjalo nje nemitandazo ingahleli iselibaliwe. Bati ke ukuba iyazingisa lento abanakomelela elukolweni. Ndakukuva oko ndati “ Ewe koba njalo kuba eyenu inkonzo ifana neya bafarisi, abona nizekela kubo. Nina nitandaza ukuba nibonwe ngabantu endaweni yokuya ngasese. Imilomo yenu ngamaxilongo okuvakalisa indumiso zenu ngapezu kwezika Tixo.” Umfundisi ufanele ukukulumkela ukuba angatetisi ngomsindo. Bahleka ke abo bantu kuba ndandingalwi noko ndenjenjalo ukuteta. Balinga ukubatetelela abafazi, omnye wavakala esiti “ Hai ukuba mnandi kokuke ubone umfundisi neremente bepulapula kuwe.”

Kuyi mposiso ukuti abantu uyi gwebe inkonzo yabo ngenteto zodwa, noko yinto ebuhlungu ukuva befeketa kangaka ngegama lika Tixo. Yinto leyo ekufuneka ukuba umfundisi azamele ukuyi pelisa xa atyelelela abantu bake. Kuya funeka kanjalo ukuba ababonise ukuba lento ukuvuseleleka entliziyweni ayiyo nqu yobukristu noko ikokelela kubo, ibifanele ukukokelela emisebenzini elungileyo kuba yiyona ingumongo wobomi bobukristu. Into eninzi yabantsundu icinga ukuba akana kugqoboka engakange enze izikalo ekuguqukeni kwake, abazi ukuba kuko usizi olu- ngenakupinyiselwa.

Ekuhambeni kwam pakati kwabantu kuka futi ndisiti ndakufika emaqabeni ndibuzwe imibuzo enqabileyo. Ewe ngokwam ukubona ontsundu ongafundanga xa acasa ilizwi uvelisa indawo ezino kupulapuleka ngapezu kwabaninzi abamhlope. Ekuxoxeni kona asikuko nokuba ubukali Umxo-sa.